CELEX: 32017D2266
Language: da
Date: 2017-12-06 00:00:00
Title: Kommissionens gennemførelsesafgørelse (EU) 2017/2266 af 6. december 2017 om ændring af gennemførelsesafgørelse (EU) 2016/1138 for så vidt angår visse frister for anvendelsen af UN/CEFACT-standarderne for udveksling af fiskerioplysninger (meddelt under nummer C(2017) 8089)

8.12.2017   
            
            
               DA
            
            
               Den Europæiske Unions Tidende
            
            
               L 324/55
            
         KOMMISSIONENS GENNEMFØRELSESAFGØRELSE (EU) 2017/2266
   af 6. december 2017
   om ændring af gennemførelsesafgørelse (EU) 2016/1138 for så vidt angår visse frister for anvendelsen af UN/CEFACT-standarderne for udveksling af fiskerioplysninger
   
      
         (meddelt under nummer C(2017) 8089)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 111 og 116,
   under henvisning til Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (2), særlig artikel 146j, og
   ud fra følgende betragtninger:
   
               (1)
            
            
               Medlemsstaternes systemer bør være i stand til at udveksle meddelelser med data om fiskeriaktiviteter og salgsrelaterede data efter standarden fra De Forenede Nationers center for lettelse af samhandel og e-handel (UN/CEFACT), jf. artikel 146g og 146h i gennemførelsesforordning (EU) nr. 404/2011.
            
         
               (2)
            
            
               I Kommissionens gennemførelsesafgørelse (EU) 2016/1138 (3) er der fastsat frister for ibrugtagningen af UN/CEFACT-standarderne til udveksling af fiskerioplysninger.
            
         
               (3)
            
            
               For at sikre driftskontinuiteten er det nødvendigt at fastsætte en overgangsperiode, i løbet af hvilken det format, der er blevet anvendt før den 1. november 2017, og UN/CEFACT-standardformatet kan anvendes til dataudveksling både inden for Unionen og mellem medlemsstaterne og tredjelande.
            
         
               (4)
            
            
               Det er nødvendigt at ændre specifikationerne for besvarelse af anmodninger om salgsnotaer og overtagelsesdata for at harmonisere denne procedure med specifikationerne for andre dataanmodninger.
            
         
               (5)
            
            
               Visse frister i gennemførelsesafgørelse (EU) 2016/1138 for ibrugtagningen af disse UN/CEFACT-standarder bør derfor udsættes.
            
         
               (6)
            
            
               På møder i gruppen af fiskerikontroleksperter vedrørende det elektroniske registrerings- og indberetningssystem (ERS) og i arbejdsgruppen for dataforvaltning blev medlemsstaterne enige om, at der er behov for at indføre en overgangsperiode, at ændre ovennævnte specifikationer og at forlænge visse frister.
            
         
               (7)
            
            
               Da overgangsperioden allerede begyndte den 1. november 2017, bør denne afgørelse anvendes med tilbagevirkende kraft fra denne dato.
            
         
               (8)
            
            
               Gennemførelsesafgørelse (EU) 2016/1138 bør derfor ændres —
            
         VEDTAGET DENNE AFGØRELSE:
   Artikel 1
   Ændringer til gennemførelsesafgørelse (EU) 2016/1138
   I gennemførelsesafgørelse (EU) 2016/1138 foretages følgende ændringer:
   
               1)
            
            
               I artikel 2 tilføjes som stk. 3 og 4:
               »3.   I en overgangsperiode, der ophører senest den 1. maj 2018, skal hver udveksling af data om fiskeriaktiviteter mellem to medlemsstater fortsat ske ved anvendelse af det format, der er indført før den 1. november 2017, medmindre både den afsendende og den modtagende medlemsstat er i stand til at udveksle data om fiskeriaktiviteter ved hjælp af det nye UN/CEFACT-standardformat.
               4.   Udveksling af data om fiskeriaktiviteter inden for rammerne af en partnerskabsaftale om bæredygtigt fiskeri skal fortsat ske ved anvendelse af det format, der er indført før den 1. november 2017, indtil den dato, der er aftalt med det pågældende tredjeland.«
            
         
               2)
            
            
               I artikel 3 foretages følgende ændringer:
               
                           a)
                        
                        
                           I stk. 1 tilføjes følgende afsnit:
                           »I en overgangsperiode, der ophører senest den 1. maj 2018, skal hver udveksling af salgsnotaer og overtagelsesdata mellem to medlemsstater fortsat ske ved anvendelse af det format, der er indført før den 1. november 2017, medmindre både den afsendende og den modtagende medlemsstat er i stand til at udveksle salgsnotaer og overtagelsesdata ved hjælp af det nye UN/CEFACT-standardformat.«
                        
                     
                           b)
                        
                        
                           Stk. 2 affattes således:
                           »2.   Fra den 1. november 2018 skal medlemsstaternes systemer være i stand til at sende og besvare anmodninger om salgsnotaer og overtagelsesdata, jf. artikel 146h, stk. 3, i gennemførelsesforordning (EU) nr. 404/2011, i formatet UN/CEFACT P1000-5 for aktiviteter, der finder sted fra den dato.«
                        
                     
         Artikel 2
   Anvendelse
   Denne afgørelse anvendes fra den 1. november 2017.
   Artikel 3
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 6. december 2017.
      
         
            På Kommissionens vegne
         
         Karmenu VELLA
         
            Medlem af Kommissionen
         
      
   
   
      (1)  EUT L 343 af 22.12.2009, s. 1.
   
      (2)  EUT L 112 af 30.4.2011, s. 1.
   
      (3)  Kommissionens gennemførelsesafgørelse (EU) 2016/1138 af 11. juli 2016 om ændring af de formater, der er baseret på UN/CEFACT-standarden for udveksling af fiskerioplysninger (EUT L 188 af 13.7.2016, s. 26).